ด้วยความที่นานๆจะนัดเจอกับเพื่อนที และต่างคนต่างจิตต่างใจ จึงต้องจัดบุฟเฟ่ต์แบบครบวงจรทั้งปิ้งย่างและซูชิ โดยร้านจะตั้งอยู่ที่สยามแสควร์วัน มีรอคิวบ้างนิดหน่อยแต่ไม่นานมากก็ได้กิน 

วันที่ไปกินสั่งแบบ Premium Buffet เพราะอยากกินกุ้งแม่น้ำกับไข่ปลาแซลม่อน ตอนนี้มีโปรลดลงจาก 999 เหลือ 799 จากการแอดไลน์ด้วย อย่าลืมใช้สิทธิ์

กุ้งแม่น้ำ - ตัวขนาดกำลังดี ไม่ใหญ่ไม่เล็ก แต่กว่าจะสุกใช้เวลานานมาก มันที่หัวกุ้งเยิ้มทุกตัวเป็นอะไรที่ฟินสุดๆในการกินครั้งนี้ 

แซลมอนซาซิมิ - แซลม่อนสดพอได้ เนื้อปลาหวานอยู่ แต่น่าเสียดายที่ไม่มีน้ำแข็งกับวาซาบิมาให้ ทำให้ความฟินลดลงไปพอสมควร ซาซิมิปลาหมึกไม่เหนียว ไม่คาว

ซูชิไข่ปลาแซลม่อน - ข้าวปั้นมาคำไม่ใหญ่มาก ให้ไข่ปลามาพอประมาณแต่ไม่ค่อยฟินเท่าไหร่ ภาพรวมถือว่าโอเค ไม่แย่ แต่ซูชิคำอื่นๆของเพื่อนไม่ได้ลองชิม

ลิ้นวัวอาร์เจนติน่า - ลิ้นวัวหั่นมาไม่หนา ย่างแล้วไม่แข็ง แต่ออกแห้งนิดๆ

เนื้อต่างๆ - สั่งมาหลายอย่างทำให้จำชื่อเมนูไม่ได้ปนกันมั่วไปหมด แต่คุณภาพเนื้ออยู่ในระดับที่โอเคพอสมควร